armvectores/hy_wikipedia_2023 huggingface dataset:
Քյուլթափա

Քյուլթափա (ադրբ.՝ Kültəpə), Մոխրաբլուր։ Գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։
Նախիջևանի Քյուլ-թափան բնակատեղի է Արարատյան դաշտի հարավարևելյան անկյունում Նախիջևան գետի ձախ ափին, որը սովետական հնագետներին հնարավորություն ընձեռեց ընդհուպ մոտենալու Կովկասի 4-3 հազարամյակների հնագիտական հուշարձանների դասակարգման և թվագրման հարցերին։ Քյուլ-Թախայի երկրորդ վաղբրոնզեդարյան շերտը համադրվեց Պարսկահայքում Կապուտան լճի արևմտյան ափին գտնվող Գեոյ-Բափա բնակավայրի վերին հորիզոնների հետ (մ.թ. ա. 3200-2800), այնուհետև ռադիոածխածնային մեթոդով թվագրվեցին Քյուլ-Թափայի նույն շերտի (2920-90) և Քվացխելեբիի ստորին շերտի (2800-90) նյութերը։
Անդրկովկասի և Արևմտյան Հայաստանի մի խումբ հուշարձաններ պատմա-համեմատական տիպաբանական մեթոդի օգնությամբ դասվեցին 3-րդ հազարամյակի երկրորդ կեսի բնակավայրերի շարքը, իսկ Հայկական լեռնաշխարհի ծայր արևմտյան բնակավայրերի հնագիտական կոմպլեքսները համապատասխան զուգահեռների միջոցով կապվեցին Ասորիք-Պաղեստինի Կիրբետ-Կերակյան, Միջագետքի վաղդինաստիական հորիզոնների և եգիպտական 3-4 րդ դինաստիաների հետ, որոնք ընրգրկում են մոտ մեկ հազարամյա հատված՝ մ.թ. ա. 3200 թվականներից մինչև մ.թ. ա. 2200-2100 թվականները։


== Աղբյուրներ ==
Հայ Ժողովրդի Պատմություն գրքից. հեղինակներ՝ Աղայան Ժ., Առաքելյան Լ.Ս.։


== Ծանոթագրություններ ==
Սելերո

Սելերո (իտալերեն՝ Sellero), կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 1475 մարդ 2008 թվականի մարդահամարի տվյալներով, խտությունը՝ 115 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25050 ։ Հեռախոսային կոդ՝ 0364։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Տոուզակ

Տոուզա, գետ Ռուսաստանում, հոսում է Ալթայի երկրամասով, Ադիգեայի Հանրապետությունով։ Գետաբերանը գտնվում է Մունա գետի ձախ ափից 3 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազանային շրջանին, գետի ջրերի կառավարման գլխավոր կենտրոնը՝ Ալթայ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 13010100212115100001127
Կոդը ըստ հիդրոլոգիական հետազոտության (ՌԴ) —115100112
Ավազանի կոդը —13.01.01.002
Ծավալի համարը ըստ ՌԴ-ի —15
Թողարկումը ըստ ՌԴ-ի — 1


== Ծանոթագրություններ ==
Սվիրիդովկա (այլ կիրառումներ)

Սվիրիդովկա, կարող է վերաբերել՝

Սվիրիդովկա - գյուղ, Ուկրաինայի Ժիտոմիրի մարզի Մալինի շրջանում
Սվիրիդովկա - գյուղ, Ուկրաինայի Պոլտավայի մարզի Լոխովիցայի շրջանում
Լուկինիչի

Լուկինիչի (ռուս.՝ Лукиничи), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանսիսկո Վիլյա

Ֆրանսիսկո Վիլյա (իսպ.՝ Francisco Villa, ի ծնե՝ Խոսե Դորոթեո Արանգո Արամբուլա (José Doroteo Arango Arámbula)), հայտնի նաև որպես Պանչո Վիլյա (իսպ.՝ Pancho Villa), հունիսի 5, 1878(1878-06-05), Սան Խուան դել Ռիո, Դյուրանգո, San Juan del Río Municipality, Դուրանգո, Մեքսիկայի Միացյալ Նահանգներ - հուլիսի 20, 1923(1923-07-20), Պարրալ, Չիուաուա, Մեքսիկայի Միացյալ Նահանգներ), մեքսիկացի հանցագործ, հետագայում՝ հեղափոխական հրամանատար, Մեքսիկական հեղափոխության (1910—1907 թթ.) ղեկավարներից։ 
1913 թ. կազմավորել է Հյուսիսային դիվիզիան, որի հսկողության տակ գտնվող տարածքում բռնագրավվել է կալվածատիրական հողը, ինչպես նաև մասնավոր արտադրական ձեռնարկությունները, ծավալել է դպրոցների շինարարություն։ 1914 թ. դեկտեմբերին Վիլյայի զորքերը և Մապատայի գյուղացիական ջոկատների հետ մտել են Մեխիկո, սակայն 1915 թ. հունվարին ստիպված թողել են մայրաքաղաքը։


== Քերականական բացատրություններ ==
Վիլյան կազմել և գործածել է հայերեն բառեր, որոնց մի մասը՝ տնտղել, լպրծուն, զուգակշիռ, ժրաջան, գրավաճառ և այլն, առ այսօր կենսունակ են։ Բառարանին կցված է հայերենի քերականության ուրվագիծ («Հայոց լեզվի ներածություն»), որը պարունակում է տեղեկություններ հայկական այբուբենի տառերի ձևի, դրանց հնչման, անունների հոլովման, հնչյունափոխության, ածականների և սրանց համեմատության աստիճանների, բայական համակարգի և այլ հարցերի մասին։ Առանձին գլխով Վիլյան ներկայացրել է հայ կաթողիկոսների և թագավորների ժամանակագրությունը։ Ետմահու լույս է տեսել նրա հիշատակարանը։ Գրել է նաև կրոնական բնույթի գործեր։


== Գրականություն ==
Շրումպֆ Գ․ Ա․, Ուսումնասիրութիւնք հայ լեզուի և մատենագրության յարևմուաս (ԺԴ-ԺԹ դար), թարգմանել և լրացրել է Դ․ Զարբհանալյան, Վնտ․, 1895։
Գասպարյան Դ․ Կ․, Հայ բառարանագրության պատմություն, Ե․, 1969։
Ջահուկյան Գ․, Գրաբարի քերականության պատմություն, Ե․,1974։
Բեսո Սոլոմանաշվիլի

Բեսո (Բեսարիոն) Սոլոմանաշվիլի (վրաց.՝ ბესო სოლომანაშვილი, 1964, օգոստոսի 14), վրացի կինոռեժիսոր։


== Կենսագրություն ==
Բեսո Սոլոմանաշվիլին ծնվել է 1964 թվականին։ 1986 թվականին ավարտել է Վրաստանի պետական պոլիտեխնիկական ինստիտուտը, միաժամանակ ուսանել վավերագրական կինոռեժիսուրայի ուսումնարանում։ Ավարտել է Վրաստանի թատրոնի և կինոյի պետական ինստիտուտի խաղարկային կինոյի ռեժիսուրայի բաժինը (Գիորգի Շենգելայայի արվեստանոց)։ 1993-1994 թվականներին՝ Աբխազիայի պատերազմի ժամանակ, եղել է Գիորգի Խայնդրավայի «Երազանքների գերեզմանոց» խաղարկային-վավերագրական ֆիլմի ռեժիսորի ասիստենտը, 1998-2000 թվականներին՝ Վրաստանի հեռուստաֆիլմերի ընկերության ռեժիսոր։ 2010 թվականից «Իմեդի» հեռուստաընկերության գլխավոր ռեժիսորն է։
1998-2011 թվականներին հրապարակել է «Մաքսանենգները», «Զամորա», «Լոնդոն-Զուզումբո» պատմվածքների ժողովածուները։ 2008 թվականին դարձել է «Սոլոսոլո» ընկերության համահիմնադիր։ Սցենարիստ Իրակլի Սոլոմանաշվիլու հետ աշխատում է սցենարների վրա և թողարկում վավերագրական ու խաղարկային ֆիլմեր։
2014 թվականին Պայթուցիչ ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։


== Ֆիլմեր ==
Վերնիսաժ (1995 թ.)
Արյունոտ սցենար (1996 թ.)
Փորձենք միասին (1998 թ.)
Հայրիկ, միգուցե մնամ բանակում (2001 թ.)
Իշխան Մաճաբելի. ամերիկյան օծանելիք (2008 թ.)
Տունդարձ (2009 թ.)
Պայթուցիչ (2013 թ.)


== Ծանոթագրություններ ==


== Արտաքին հղումներ ==
Բեսո Սոլոմանաշվիլի Archived 2016-03-04 at the Wayback Machine.
Սաննա Մարին

Սաննա Միրելլա Մարին (ֆիններեն՝ Sanna Mirella Marin, նոյեմբերի 16, 1985(1985-11-16), Հելսինկի, Ֆինլանդիա), ֆինլանդացի քաղաքական գործիչ (սոցիալ-դեմոկրատ)։ 2019 թվականի դեկտեմբերից Ֆինլանդիայի վարչապետ։


== Կենսագրություն ==
2012 թվականին ավարտել է Տամպերեի համալսարանը՝ վարչական գիտությունների բակալավրի աստիճանով։ 2017 թվականին ստացել է մագիստրոսի աստիճան։
2012 թվականին նա ընտրվել է Տամպերեի քաղաքային խորհրդում։ Քաղաքային խորհրդի նախագահն է 2013-2017 թվականներին։ 2017 թվականին նա վերընտրվել է քաղաքային խորհրդում։ Մարինը նաև Տամպերե տարածաշրջանի խորհրդի վեհաժողովի անդամ է։
2014 թվականից Սոցիալ-դեմոկրատական կուսակցության նախագահի երկրորդ տեղակալ։
2015 թվականից Ֆինլանդիայի խորհրդարանի անդամ
2019 թվականի հունիսի 6-ից տրանսպորտի և կապի նախարար։
2019 թվականի դեկտեմբերից Ֆինլանդիայի վարչապետ։


== Անձնական կյանք ==
Մարինը ունի մեկ երեխա իր նշանած Մարկուս Ռայկկոնենի հետ։
Փոքր տարիքում նրա մայրն ու հայրը բաժանվել են, ինչից հետո նա մեծացել է մոր հետ՝ նույնասեռ ընտանիքում։


== Ծանոթագրություններ ==


== Արտաքին հղումներ ==
Պաշտոնական կայք(ֆին.)
Վիոլետա Բարրիոս դե Չամորրո

Վիոլետա Բարրիոս դե Չամորրո (իսպ.՝ Violeta Barrios de Chamorro հոկտեմբերի 18, 1929(1929-10-18), Rivas, Նիկարագուա) նիկարագուացի քաղաքական գործիչ, լրագրող։ Ապրիլ 25, 1990 - հունվար 10, 1997 թվականներին Նիկարագուայի նախագահ։  


== Կենսագրություն ==
Վիոլետա Բարրիոսը ծնվել է Ռիվաս քաղաքում, Կառլոս Բարրիոս Սակասայի և Ամալիա Տորրես Ուրտադոյի հարուստ ազնվական ընտանիքում։
Անաստասիո Սամոսա Դեբայլեի բռնապետության տարիներին հայտնի ընդդիմադիր` Պեդրո Չամորրոյի կինը։ Նրա ամուսինը սպանվեց 1978 թվականին, ինչպես կարծում են նրա կողմնակիցները` Սամոսայի ռեժիմի գործակալների կողմից։ Ամուսնու մահից հետո փոխարինեց նրան «La Prensa» ընդդիմադիր թերթի խմբագրի պաշտոնում, որն այն տարիներին ուներ ամենամեծ տպագրաքանակը Նիկարագուայում։ Հետագայում դարձավ դրա տնօրենը և համատերը։ Տպագրելու ազատության կոմիտեի փոխնախագահն էր Միջամերիկյան տպագրության համայնքի օրոք։ Սամոսայի իշխանության տապալումից հետո մտավ հեղափոխական խունտայի կազմի մեջ, որտեղ զբաղվում էր առողջապահության և սոցիալական ապահովման հարցերով։ Սակայն մեկ տարի անց, 1980 թվականի ապրիլին, հրաժարական տվեց որպես կոալիցիոն կառավարությունում սանդինիստների ազդեցության մեծացման դեմ բողոքի նշան, որն գլխավորում էր Դանիել Օրտեգա։
1990 թվականի փետրվարի 25-ին ընտրվեց Նիկարագուայի նախագահ Ընդդիմության ազգային միության կողմից։ 1990 թվականի ապրիլի 25-ին ստանձնեց պաշտոնը։ Երկրում իրականացրեց ազգային համերաշխության գործընթացը, վերացրեց զինվորական պարտադիր ծառայությունը, ազատականացրեց տնտեսությունը։ 1997 թվականի հունվարին նախագահական լիազորություններն վայր դնելուց հետո այլևս քաղաքական գործունեությամբ չի զբաղվում, ապրում է Մանագուայի իր տանը։


== Անձնական կյանք ==
1950 թվականի դեկտեմբերի 8-ին իր հարազատ քաղաքում ամուսնացել է Պեդրո Խոակինա Չամորրո Կարդենալիայի (1924-1978) հետ։ Նրանք ունեցան.

Պեդրո Խոակին (ծնվ. 1951)
Կլաուդիա Լուսիա (ծնվ. 1953)
Քրիստիան (ծնվ. 1954)
Կարլոս Ֆերնանդո (ծնվ. 1956)1990-ական թվականներին Վիոլետա Չամորրոյի երեխաները հակադիր քաղաքական դիրքեր էին զբաղեցնում։ Պեդրոն դարձավ մոր խորհրդականը, ակտիվորեն համագործակցում էր ԱՄՆ-ի հետ և «նիկարագուական ընդդիմության» ղեկավարներից մեկն էր։ Մայրն աջակցում էր նաև Քրիստիանին։ Նա հոդվածներ էր հրապարակում ի օգուտ Ընդդիմադիր ազգային միության և նրա որպես երկրի ղեկավարի պաշտոնի թեկնածու։ Կարլոս ֆերնանդոն դարձավ ԱԱՍՖ-ի ակտիվ անդամ և գլխավորեց դրա գլխավոր թերթը «Բարիկադը»։ Կլաուդիա Լյուսիան, որը աշխատում էր Իսպանիայում Նիկարագուայի դեսպանատանը, ընտրություններից առաջ «Բարիկադ» թերթում հրապարակեց բաց նամակ, որտեղ խնդրում էր իր մորը հանել իր թեկնածությունը կուսակցության ցուցակից, որը արտահայտում է «ամերիկյան իմպերիալիզմի շահերը և կապված է կոնտրասի հետ»։ Սակայն ինքը Վիոլետա Չամորրոն ասում է.


== Ծանոթագրություններ ==
Հրանտ Փափազյան

Հրանտ Փափազյան (ծնվ․ 1968) հայ տառաստեղծ։
Ծնվել է 1968 թվականին։ Հաճախել է Նշան Փալանճեան Ճեմարան՝ Կահիրե քաղաքում։ 18 տարեկան հասակում ընտանիքի հետ տեղափոխվել է Լոս Անջելես։
Ստեղծել է ASCII հայկական՝ «Փափազյան» կոդավորումը։ Հեղինակել է բազմաթիվ տառատեսակներ, այդ թվում Nour&Patria, որը ստացել է գլխավոր մրցանակ 2008 թվականին Գրանշան մրցույթի «Լավագույն հայկական ծայրատով տառատեսակ» անվանակարգում, ինչպես նաև լոնդոնյան Creative Review ամսագրի մրցանակը։


== Ծանոթագրություններ ==
Միտչել շրջան (Կանզաս)

Անվան այլ կիրառումների համար տե՛ս՝ Միտչել շրջան (այլ կիրառումներ)Միտչել շրջան (անգլ.՝ Mitchell County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.813 կմ² է, բնակչությունը՝ 6.932 մարդ (2000 թ. տվյալներով)։ Շրջկենտրոնն է Բելոիտ բնակավայրը։ Կազմավորվել է 1867 թ.։
(2384) Շուլհոֆ

(2384) Շուլհոֆ (անգլ.՝ Schulhof), աստերոիդ աստերոիդների հիմնական գոտում։ Հայտնաբերվել է 1943 թվականի մարտի 2-ին Մարգարիտա Լոժյեի կողմից Նիցայում։
Միջին հեռավորությունը Արեգակից կազմում է 2,609671 ա. մ., առավելագույնը մոտենում է 2,2935 ա. մ. հեռավորության վրա և հեռանում 2,9259 ա. մ.։ Արեգակի շուրջ մեկ ամբողջական պտույտ է կատարում 1539,84 երկրային օրվա ընթացքում, իր ուղեծրով շարժվելով միջինում 0,23379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2384) Շուլհոֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Gust Co. Ltd.

Gust Co. Ltd., ճապոնական ընկերություն, որը զբաղվում է համակարգչայի խաղերի մշակմամբ, համարվում է Koei Tecmo Holdings եթակառուցվածքը, հայտնի է իր Atelier ֆրանշիզով։ 


== Պատմություն ==
Gust Co. Ltd. ընկերությունը թողարկվել է 1993 թվականին Ճապոնիայի Նագանո քաղաքում, որպես Նագանո պրեֆեկտուրաի առաջին ծրագրային ապահովում մշակող ընկերություն։ Ընկերությունը սկսել է Դոջինշի խաղի մշակումից, որը նախատեված էր անհատական համակարգիչների համար։ Ընկերության առաջին նախագիծը դարձավ Story of King Aress-ը, նախատեված PC-9801 համակարգիչների համար։ 1994 թվականին ընկերությունը դարձավ Sony PlayStation խաղային համակարգիչների համար պաշտոնական մշակող, և թողարկեց իր առաջին՝ Falcata խաղը խաղային համակարգերի համար։ 1997 թվականին ընկերության կողմից թողարկվեց Atelier շարքի առաջին խաղը, որը կրում էր Atelier Marie անվանումը։ 
2011 թվականին ճապոնական Koei Tecmo ընկերությունը, Keiken Holdings-ից 2,2 միլլիարդ իյենով գնեց Gust ընկերությունը, դարձնելով այն իր դուստր ընկերությունը։ 2014 թվականի հուլիսի 28-ին հայտարարվեց, որ 2014 թվականի հոկտեմբերի 1-ից ընկերությունը կստանձնի Koei Tecmo-ը, և կշարունակի արդեն իսկ գոյություն ունեցող խաղերի և խաղաշարքերի մշակումը։ 
2015 թվականին Gust-ն թողարկեց նոր կայք՝ «Gust Social» անունով, բացառապես իր սոցալիական խաղերի համար, սկսած Nights of Azure, Atelier Sophie և Ciel Nosurge-ից։ Կայքի նպատակը երկրպագուների հետ կապի ամարպնդումն էր։ Կայքը օգտատերերին թույլ է տալիս ստեղծել հաշիվ՝ Gust ID, որը անհրաժեշտ է քննարկումներին մասնակցելու, Gust առցանց խանութից օգտվելու համար։ Բացի դա, Gust Social կայքում ակտիվորեն տեղադրվում են նորություններ խաղերի և նախագծերի մասին։ 


== Խաղեր ==


== Ծանոթագրություններ ==
Ջոան Քյուսաք

Ջոան Քյուսաք (անգլ.՝ Joan Cusack, հոկտեմբերի 11, 1962(1962-10-11)[…], Նյու Յորք, Նյու Յորք, ԱՄՆ), ամերիկացի դերասանուհի, «Էմմի» մրցանակի դափնեկիր և «Օսկար» մրցանակի կրկնակի հավակնորդ։


== Կենսագրություն ==


=== Վաղ կյանք և կրթություն ===
Ջոանը ծնվել է Նյու Յորքում, բայց մանկությունն անցել է Իլինոյս նահանգի Էվանսթոն քաղաքում։ Մեծացել է իռլանդացի կաթոլիկ ընտանիքում և եղել է հինգ երեխաներից երկրորդը։ Հայրը դերասան Ռիչարդ Քյուսաքն է, դերասաններ են դարձել նաև եղբայրներ Ջոնն ու Բիլը և քույրեր Էնն ու Սյուզին։ Նենսին՝ մայրը, եղել է դպրոցի մաթեմատիկայի ուսուցչուհի, իսկ հետագայում՝ քաղաքական ակտիվիստ։
Քյուսաքը Մեդիսոնի Վիսկոնսինի համալսարանի շրջանավարտ է, որտեղ 1985 թվականին ստացել է անգլերեն լեզվի բակալավրի աստիճան։ Նաև The Story Theatre-ում սովորել է արվեստի իմպրովիզացիաներ։


=== Կարիերա ===
Քյուսաքի առաջնաելույթային ֆիլմերն են եղել «Իմ թիկնապահը» և «Մանրադրամ» ֆիլմերը, սակայն իր առաջնաելույթին հաջորդող երեք տարին ոչ մի տեղ չի նկարահանվել։ Միայն 1983 թվականին նկարահանվել է «Դասարան» պատկերում։ Այն պատմում է էլիտար ուսումնական հաստատության ունկնդիրների մասին, որը բարձր դասարանցիներին նախապատրաստում է երկրի հեղինակավոր համալսարաններ ընդունվելուն։ Հետո նկարահանվել է «16 մոմ» ֆիլմում։ Ջոանը շատ ժամանակ է նվիրել համալսարանում սովորելուն, իսկ անմիջապես հետո, երբ 1985 թվականին ավարտել է համալսարանը, նրան հրավիրել են «Շաբաթ երեկոյան ուղիղ եթերում» հայտնի ամերիկյան կատակերգական շոու։ Այս շոուում խաղացել է սոցիալապես անապահով աղջկա՝ Սալենայի դերը, որը փորձում էր հարաբերություններ հաստատել տղայի հետ։ Սրանից բացի, շոուի մի քանի թողարկումների ժամանակ կրկնօրինակել է Բրուկ Շիլդսին, Ջեյն Ֆոնդային և Եղիսաբեթ II-ին։
Ջոան Քյուսաքը խաղացել է բազմաթիվ կատակերգություններում, այդ թվում՝ «Խաղալիքներ» (Ռոբին Ուիլյամսի և Մայքլ Գեմբոնի հետ) և «Ինը ամիս» (Հյու Գրանտի և Ջուլիան Մուրի հետ), շատ է զբաղվել մուլտֆիլմերի հնչյունավորմամբ։ «Գործարար աղջիկ» ֆիլմում կատարած դերի համար առաջադրվել է Օսկար մրցանակին երկրորդ պլանի լավագույն կանացի դերի համար։
Ջոանը նկարահանվել է մի շարք ֆիլմերում՝ «Ադամսների ընտանեկան արժեքները», «Հեռուստատեսային նորություններ», «Ամուսնացած մաֆիայի հետ», «Ճանապարհ դեպի Արլինգթոն», «Փախչող հարսնացուն» և «Ռոքի դպրոց»։ «Մուտք և ելք» ֆիլմի համար դերասանուհին արժանացել է մի քանի մրցանակների, այդ թվում՝ «American Comedy Award», «Ուղեկից» և «Critic's Choice Movie Awards», ինչպես նաև առաջադրվել է «Ոսկե գլոբուս» և «Օսկար» մրցանակներին։
2011-2015 թվականներին Քյուսաքը նկարահանվել է «Անամոթները» սերիալում Շեյլա Ջեքսոնի դերում, որի համար չորս անգամ առաջադրվել է «Էմմի» մրցանակի, իսկ 2015 թվականին 5-րդ փորձից հետո շահել է մրցանակը։


=== Անձնական կյանք ===
Քյուսաքը 1993 թվականին ամուսնացել է Ռիչարդ Բյորկի հետ։ Նրանք ունեն երկու որդի՝ Դիլանը և Մայլսը։


== Ֆիլմագրություն ==


== Ծանոթագրություններ ==
62

62 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 62 թվականն է, 
I դարի 62-րդ տարին։


== Դեպքեր ==
Գարուն։ Հռանդեայի ճակատամարտում Պետոսի պարտությունը


== Ծնունդներ ==


== Մահեր ==
Բերդեր (ամառանոց)

Բերդեր, ամառանոց Էրզրումի նահանգի Խոտորջրի նահանգի, Ճորոխի ավազանին պատկանող Աղբնու գետի անվամբ կոչված ամառանոցի մոտ։ Հավանաբար այստեղ եղել են բերդեր։ Թուրքերն անվանում են Փերթեր։


== Ծանոթագրություններ ==
Սոտել

Սոտել (ֆր.՝ Sautel), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09281։


== Բնակչություն ==
Համայնքի բնակչությունը 2008 թվականին կազմում էր 123 մարդ։


== Տնտեսություն ==
2007 թվականի տվյալներով 82 աշխատունակ տարիքի մարդկանցից (15-64 տարեկան) 58-ը տնտեսապես ակտիվ էին, 24-ը անգործունակ (ակտիվության ցուցանիշը 70,7 %, 1999 թվականին եղել է՝ 60,3 %)։ 58 աշխատունակ բնակիչներից 46-ը աշխատում էին (29 տղամարդ և 17 կին), անաշխատանք էին 12-ը (6 տղամարդ և 6 կին)։ 24 անգործունակ մարդկանցից 5-ը աշակերտներ կամ ուսանողներ են, 13-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սոտել» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-18 
«Սոտել» (ֆրանսերեն)։ cassini.ehess.fr։ Արխիվացված է օրիգինալից 2013-02-03-ին։ Վերցված է 2013-01-24
Նվարդ Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Նվարդ Արամի Ավագյան (առաջին գիրքը՝ «Կորած մեղեդին» ստորագրել է Արամանույշ, դեկտեմբերի 21, 1940(1940-12-21), Սղնախ, Խոջալուի շրջան), հայ բանաստեղծուհի, արձակագիր, լրագրող։


== Կենսագրություն ==
Ծնվել է ԼՂԻՄ-ի Ստեփանակերտի շրջանի (հետո՝ Ասկերանի) Սղնախ գյուղում։ Ավարտել է տեղի յոթամյա, Ավետարանոցի միջնակարգ դպրոցները, 1962 թվականին՝ Ադրբեջանի Վ. Ի. Լենինի անվան մանկավարժական ինստիտուտի պատմաբանասիրական ֆակուլտետը։ 1962-1966 թվականներին որպես հայոց լեզվի ու գրականության ուսուցիչ աշխատել է Ադրբեջանական ԽՍՀ Դաշքեսանի շրջանի Ալունտիդաղ ավանի ութամյա դպրոցում։ 1967 թվականից աշխատել է «Սովետական Ղարաբաղ» (այժմ՝ «Ազատ Արցախ») պաշտոնաթերթում։ 2005 թվականից՝ Արցախի հեռուստառադիոընկերության խորհրդում նախագահի խորհրդական է։
ԼՂՀ կառավարության Եղիշեի անվան մրցանակի կրկնակի դափնեկիր է՝ «Մատյան հառներգության» գրքի և «Պոեմ հայկական» եռապոեմի համար։


== Ն. Ավագյանի երկերի մատենագրություն ==
Լեռնային վտակ (ժողովածուում տեղ են գտել նաև Ն. Ավագյանի մի քանի գործեր), Բաքու, Ազերնեշր, 1967, 196 էջ։
Կորած մեղեդի (պատմվածքներ), Բաքու, Ազերնեշր, 1969, 68 էջ։
Երկրորդ շնչառություն (բանաստեղծություններ), Բաքու, «Յազըչը», 1978, 72 էջ։
Դեմքով դեպի կրակը, 1988։
Հասուն իմ հասկ, 1990։
Մատյան հառներգության, 1997։
Ծանր լույս, 2004։
Թալիո, 2006։


== Ծանոթագրություններ ==
Ար Ջեյ Միթ

Ռոյ Ֆրենք «Ար Ջեյ» Միթ III (անգլ.՝ Roy Frank “RJ” Mitte III, օգոստոսի 21, 1992(1992-08-21), Ջեքսոն), կինոյի և հեռուստատեսության ամերիկացի դերասան, որն առավոլ հայտնի է «Ամբողջ ծանրությամբ» հեռուստասերիալում խաղացած Ուոլթեր Ուայթ կրտսերի դերով։ «Ամբողջ ծանրությամբ» սերիալի իր դերի նման Միթը տառապում է մանկական ուղեղային կաթվածով։ Մանկական ուղեղային կաթվածի պատճառով ազդանշանները դանդաղ են հասնում ուղեղին, քանի որ ի ծնե նրա ուղեղը վնասված է թթվածնային անբավարարության պատճառով։ Արդյունքում նրա հենաշարժական ապարատը և մկանները վերահսկելու ունակությունը խանգարվել են։ Օրինակ, ձեռքը անվերահսկելիորեն ցնցվում է։


== Կենսագրություն ==
Ռոյ Ֆրենք Միթը ծնվել է 1992 թվականին Լուիզիանա նահանգի Լաֆայեթ քաղաքում, իսկ 2006 թվականին ընտանիքի հետ տեղափոխվել է Լոս Անջելես, որտեղ նրա կրտսեր քույրը՝ Լասիան Քարիերը, ֆիլմում ստացել է դեր խաղալու առաջարկ։ Մի քանի ոչ մեծ էպիզոդիկ դերեր (այդ թվում՝ «Հանա Մոնտանա» դիսնեյան սերիալում ունեցած դերը) ստանալուց հետո նա հտաքրքրվել է կինոյով և որոշել է դերսանական վարպետության դասեր վերցնել։ Շուտով նրան առաջարկել են նկարահանվել AMC-ի «Ամբողջ ծանրությամբ» սերիալի Ուոլթեր Ուայթ կրտսերի դերում, որը նույնպես ունի ուղեղային կաթված։
Չնայած նրան, որ նա պետք է սովորեր օգտագործել հենակներ և արտաբերել անհոդաբաշխ տեքստ սերիալի դերի համար։ Իրականում նա ամեն օր զբաղվում է ֆիզիկական և աշխատանքային թերապիայով, որպեսզի հաղթահարի ուղեղային կաթվածի հետևանքները։ 2011 թվականին նա խաղացել է «Դրոշմ» կարճամետրաժ սարսափ ֆիլմում։ Նույն թվականին նա ելույթ է ունեցել որպես «Անհետացում։ Թարա Կալիկոյի պատմությունը» վավերագրական ֆիլմի գործադիր պրոդյուսեր։ Ֆիլմը կապված է ամերիկուհի Թարա Կալիկոյի անհետացման հետ, որը 1988 թվականին անհետ կորել է Նյու Մեքսիկոյում։
Միթը «Սահմանափակ կարողությունների տեր մարդկանց արվեստի և ԶԼՄ-ների մեջ ներգրավող» ընկերության անդամ է(անգլ.՝ Inclusion in the Arts and Media of People With Disabilities (I AM PWD), որտեղ աշխատանքի են տեղավորում հաշմանդամություն ունեցող մարդկանց։
2013 թվականին Միթը նկարահանվել է «Մոռացված իրերի տուն» թրիլլերում։ Նույն թվականին Միթը հայտնվել է Hollywood Undead ամերիկյան ռեփ ռոք խմբի «Dead bite», Steel Panther գլեմ մետալ խմբի «Party Like Tomorrow Is The End Of The World» և Nothing But Thieves խմբի «If I Get High» երգի տեսահոլովակներում։
«Ամբողջ ծանրությամբ» սերիալում աշխատելուց հետո Միթը սկսել է աշխատել ուրիշ նախագծերում։ 2013 թվականի նոյեմբերին մասնակցել է «Դաշտային ծաղիկներ» ֆիլմի (Ար Ջեյը համարվում է նախագծի պրոդյուսերներից մեկը) նկարահանումներին, որի գլխավոր դերը խաղացել է Ֆրենսիս Ֆիշերը։ Միթի քույրը նույնպես նկարահանվել է այս ֆիլմում։


== Ֆիլմագրություն ==


== Երաժշտական տեսանյութ ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
RJ Mitte discusses Breaking Bad at AMCtv.com
RJ Mitte — Breaking Bad Is Good Interview with ABILITY Magazine
Գեբրիել Յունիոն

Գեբրիել Մոնիկա Յունիոն (անգլ.՝ Gabrielle Monique Union, հոկտեմբերի 29, 1972(1972-10-29), Օմահա, Նեբրասկա, ԱՄՆ), ամերիկացի դերասանուհի։ Հանդիսատեսին հայտնի է «Վատ տղաները 2», «Ծանոթացեք՝ Դեյվ», «Օրորոցից մինչև գերեզման», «Սերը և բասկետբոլը» և «10 պատճառ քեզ ատելու» ֆիլմերից։


== Ֆիլմագրություն ==


=== Դերակատարումներ ===


== Ծանոթագրություններ ==
Մոխնաչ (գյուղ, Զմիյովի շրջան)

Մոխնաչ (ուկրաիներեն՝ Мохнач), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1630 թվականին։
2001 թվականի տվյալներով Մոխնաչ գյուղում բնակվում էր 231 մարդ։ Բնակավայրը զբաղեցնում է 0,843 կմ² տարածք։ Բնակչության խտությունը կազմում էր 274,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գնդակն (գետ)

Գնդակն (նախկինում՝ Տուպգիլան), գետակ Հայաստանի Գեղարքունիքի մարզում, Խաչաղբյուրջրի աջակողմյան օժանդակը։ Սկիզբ է առնում Վարդենիսի լեռների հյուսիսային լանջերից և Արծվանիստ գյուղից հարավ միախառնվում մայր գետին։ Երկարությունը 7 կմ է։


== Ծանոթագրություններ ==
Լիլիթ Մկրտչյան

Լիլիթ Մկրտչի (Մարատի) Մկրտչյան (օգոստոսի 9, 1982(1982-08-09), Երևան, Հայկական ԽՍՀ, ԽՍՀՄ), հայ շախմատիստուհի, կանանց գրոսմայստեր (1998) և միջազգային վարպետ (2003), Հայաստանի կանանց հավաքականի անդամ։


== Կենսագրություն ==
Մասնակցել է կանանց աշխարհի թիմային առաջնությանը։
2003 թվականին Հայաստանի ազգային հավաքականի կազմում հաղթել է Բուլղարիայում կայացած Եվրոպայի թիմային առաջնությունում։
2002 թվականին Վառնայում և 2009 թվականին Սանկտ Պետերբուրգում կայացած Եվրոպայի անհատական առաջնությունների արծաթե մեդալակիր էՀայաստանի քառակի չեմպիոն է։


== Վարկանիշի փոփոխության գրաֆիկ ==


== Ծանոթագրություններ ==


== Հղումներ ==
Լիլիթ Մկրտչյանի անձնական քարտը ՖԻԴԵ-ի կայքում (անգլ.)
Լիլիթ Մկրտչյանի պարտիաները (անգլ.)
Լիլիթ Մկրտչյանի անձնական քարտը 365chess.com կայքում
Լիլիթ Մկրտչյանի անձնական քարտը OlimpBase.org կայքում
Վիճակագրությունը Sport-stat.ru կայքում (անգլ.)
1\8 եզրափակիչ մտած առաջին մասնակցուհու մասին (ռուս.)
Տոմաշ Սեմոնյակ

Տոմաշ Սեմոնյակ (լեհ.՝ Tomasz Siemoniak, հուլիսի 2, 1967(1967-07-02), Վալբժիխ, Լեհաստան), լեհ պետական և քաղաքական գործիչ։ Լեհաստանի ազգային պաշտպանության նախարար (2011-2015) և Լեհաստանի փոխվարչապետ 2014 թվականի սեպտեմբերից մինչև 2015 թվականի նոյեմբեր։


== Կրթություն ==
Ավարտել է Վարշավայի տնտեսագիտության դպրոցի արտաքին առևտրի ֆակուլտետը, եղել է Դույսբուրգի համալսարանի կրթաթոշակառու։


== Գործունեություն ==
Դեռ ուսման ընթացքում եղել է ուսանողների անկախ միության անդամ, Վարշավայի տնտեսագիտության դպրոցում ուսանողական կառույցի ղեկավար։ 1990-ական թվականներին հաջորդաբար անդամակցել է Լիբերալ-դեմոկրատական կոնգրեսին (KLD) և «Ազատության ունիային», այնուհետև՝ «Քաղաքացիական պլատֆորմ» կուսակցությանը։
1994-1996 թվականներին աշխատել է լեհական հեռուստատեսությունում, այդ թվում՝ որպես 1-ին ծրագրի տնօրեն։
1997 թվականին համակարգել է ԶԼՄ-ների աշխատանքը հասարակական գործերի ինստիտուտում։
1998-2000 թվականներին զբաղեցրել է ազգային պաշտպանության նախարարության մամուլի և տեղեկատվության դեպարտամենտի տնօրենի, այնուհետև՝ 2002 թվականին լեհական մամուլի գործակալության ղեկավարի տեղակալի պաշտոնը։
2000 թվականի դեկտեմբերից մինչև 2002 թվականի հունիս եղել է Վարշավայի փոխնախագահ։
2002-2006 թվականներին աշխատել է լեհական ռադիոյում։
2007 թվականին եղել է Մազովեցյան վոևոդության փոխխոսնակ։
2007 թվականի նոյեմբերի 26-ին նշանակվել է ներքին գործերի նախարարության պետական քարտուղար։
2011 թվականի օգոստոսի 2-ին նշանակվել է Դոնալդ Տուսկի առաջին կառավարությունում պաշտպանության նախարարի պաշտոնում։
2011 թվականի նոյեմբերի 18-ին զբաղեցրել է նույն պաշտոնը Տուսկի նոր կաբինետում։
2014 թվականի սեպտեմբերի 22-ին Եվա Կոպաչի ղեկավարած կառավարությունում նշանակվել է փոխվարչապետ և պաշտպանության նախարար։


== Ընտանիք ==
Ամուսնացած է, ունի որդի և դուստր։


== Ծանոթագրություններ ==


== Արտաքին հղումներ ==
Լեհաստանի ազգային պաշտպանության նախարարության պաշտոնական կայք
(22828) Ջեյնեթոմպ

(22828) Ջեյնեթոմպ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(22828) Ջեյնեթոմպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոգտուն

Մոգտուն, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Մոխտուր, Պարտիզակ և Վարդենիկ գյուղրեի մոտակայքում, Ղազխլի լեռան հարավ-արևմտյան կողմում։


== Բնակչություն ==
XX դարի սկզբին ուներ մի քանի տասնյակ քրդախոս հայեր։


== Պատմամշակութային կառույցներ ==
Մոգտունի տարածքում կար 8 հայկական եկեղեցիներ, որոնցից կանգունը կոչվում էր Ս. Մեսրոպ։ Լեռնալանջի բարձունքում պահպանվել էին հին բերդի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ալինվիրեն

Ալինվիրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լենրի Փիթերս

Լենրի Լեոպոլդ  Ուիլֆրեդ Փիթերս (անգլ.՝ Lenrie Peters, սեպտեմբերի 1, 1932(1932-09-01), Բանջուլ, Գամբիա - մայիսի 28, 2009(2009-05-28), Դակար, Սենեգալ), գամբիացի բանաստեղծ, արձակագիր, վիրաբույժ։


== Կենսագրություն ==
Ծնվել է Սիերա Լեոնե կրեոլական ընտանիքում։ 1949 թվականին տեղափոխվել է Սիերա Լեոնե, որտեղ սովորել է Ֆրիտաունի Ուելսի արքայազնի դպրոցում։ 1952 թվականից նա ուսումը շարունակել է Քեմբրիջի Տրինիտի քոլեջում, 1956 թվականին ստացել է  գիտության բակալավրի աստիճան։ Ուսման ընթացքում ընտրվել է Աֆրիկայի ուսանողների միության նախագահ։
1956-1959 թվականներին սովորել է Լոնդոնի համալսարանական քոլեջի հիվանդանոցում, 1959 թվականին ստացել է վիրաբույժի դիպլոմ։
1955-1968 թվականներին աշխատել է BBC ռադիոյում, ծրագրեր պատրաստել աֆրիկյան երկրների համար։ Նա բժշկությամբ է զբաղվել Գիլդֆորդում և Նորթհեմփթոնում։ Անգլիայի վիրաբույժների թագավորական քոլեջի անդամ էր։
Վերադառնալով Գամբիա՝ շարունակել է իր վիրաբուժական պրակտիկան Բանջուլում։ Որպես մարդասեր ձգտում էր կիսել իր հարստությունը կարիքավորների հետ։
Ընտրվել է Գամբիայի հուշարձանների պահպանության պատմական հանձնաժողովի նախագահ, եղել է Գամբիայի ազգային գրադարանի և Գամբիայի քոլեջի տնօրենների խորհրդի նախագահ (1979-1987)։ 
Նա մահացել է Դաքարում  հիվանդության պատճառով ։


== Ստեղծագործություն ==
Բանաստեղծություններ (1964), Արբանյակներ (1967), Կատչիկալի (1971) բանաստեղծական ժողովածուների հեղինակ, անձնական բժշկական պրակտիկայի տպավորությունների հիման վրա գրված «Երկրորդ շրջանը» (1965) վեպը, որը պատմում է աֆրիկյան հասարակության վիճակի մասին շատ երկրների անկախության նախօրեին։ 
Ընտրվել է Գամբիայի գրողների միության նախագահ։


== Օգտագործված գրականություն ==
1964: Poems (Ibadan: Mbari Publications)
1967: Satellites (London: Heinemann, African Writers Series No. 37)
1971: Katchikali (London: Heinemann, African Writers Series No. 103) 0-435-90633-X ; 0-435-90103-6
1981: Selected Poetry (London: Heinemann, African Writers Series No. 238) 0-435-90238-5


== Ծանոթագրություններ ==


== Գրականություն ==
Энциклопедический справочник «Африка». — М.: Советская Энциклопедия. Главный редактор Ан. А. Громыко. 1986—1987.


== Արտաքին հղումներ ==
Adieu Lenrie Peters
Նաննի Մորետտի

Ջովանի (Նաննի) Մորետտի (իտալերեն՝ Giovanni (Nanni) Moretti; ծնվել է օգոստոսի 19-ին 1953 թվականին, Բրունիկոյում, Տրենտինո Ալտո Ադիջե՝ Իտալիա), իտալացի ռեժիսոր, սցենարիստ և դերասան, միջազգային կինոմրցանակների դափնեկիր։


== Կենսագրություն ==
Նաննի Մորետտին ծնվել է Բրունիկո քաղաքում, բայց իր մանկությունն անցկացրել է Հռոմում։ Դպրոցում նա հաճախել է ջրագնդակի խմբակի և խաղացել է Իտալիայի ազգային հավաքականում։ 1973 թվականին իր փողերով գնել է «Super-8 կինոկամերան» և իր ընկերներով սկսեց սիրողական ֆիլմեր նկարել։ Մորետտիի առաջին պրոֆեսիոնալ ֆիլմը եղել է Ecce bombo-ն, որը հայտնվել է էկրաններին 1978 թվականին, որն էլ իրեն բերել է մեծ ճանաչում Իտալիայում։
Իր առաջին ֆիլմը Ecce bombo-ն ցուցադրվել է Կաննի կինոփառատոնի շրջանակներում։ Մորետտին այդ կինոփառատոնին մասնակցել է վեց անգամ և 2001 թվականին ստացել գլխավոր մրցանակը։ Ռեժիսորը հայտնի է իր էքսցենտրիկ կատակերգություններով։ Շատ հաճախ նա նկարահանվում է իր իսկ ֆիլմերում։ Այդ պատճառով իտալացի լրագրողները նրան անվանել են «իտալական Վուդի Ալլեն»։
Մորետտին Իտալիայում ունի իր սեփական կինոթատրոնը «Cinema Nuovo Sacher» անունով։


== Ֆիլմադարան ==
1977 — «Padre Padrone» / Padre padrone
1978 — «Ecce bombo» / Ecce bombo
1981 — «Քազցր երազներ» / Sogni d’oro
1984 — «Bianca» / Bianca
1985 — «Պատարագ վերջացել է » / La Messa è finita
1989 — «Կարմիր աղավնին» / Palombella rossa
1993 — «Սիրելի օրագիր» / Caro diario
1998 — «Ապրիլ» / Aprile
2001 — «Որդու սենյակը» / La Stanza del figlio
2006 — «Կայման» / Il caimano
2007 — «Յուրաքանչյուրին՝ իր կինոն» / Chacun son cinéma
2011 — «Մենք ունենք հայրիկ» / Habemus Papam
2015 — «Mia madre» / Mia madre


== Հղում ==
Նաննի Մորատտի (անգլ.) Internet Movie Database կայքում


== Ծանոթագրություններ ==
Կրուտոե (գյուղ, Լեբեդինի շրջան)

Կրուտոե (ուկրաիներեն՝ Круте), գյուղ Ուկրաինայի Սումիի մարզի Լեբեդինի շրջանում։
1984 թվականի տվյալներով Կրուտոե գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Նովոժիլով

Ալեքսանդր Նովոժիլով (ռուս.՝ Алекса́ндр Серге́евич Новожи́лов, փետրվարի 10, 1948(1948-02-10), Բրոդի, Լվովի մարզ, Ուկրաինական ԽՍՀ, ԽՍՀՄ - հոկտեմբերի 31, 2004(2004-10-31), Մոսկվա, Ռուսաստան), ռուս դիվանագետ։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1971 թվականից զբաղվում է դիվանագիտական գործունեությամբ։

1971 թվականին Եմենի Ազգային Ժողովրդական Հանրապետությունում եղել է ԽՍՀՄ դեսպանության աշխատակից։
1972 թվականից մինչև 1975 թվականը Եգիպտոսում եղել է Խորհրդային Միության դեսպանատան աշխատակից։
1972 թվականից մինչև 1975 թվականը Ալեքսանդրիայում եղել է Խորհրդային Միության գլխավոր հյուապտոսության աշխտակից։
1992-ից մինչև 1993 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Աֆրիկայի դեպարտամենտի բաժնի պետ։
1993 թվականի հոկտեմբերի 15-ից մինչև 1998 թվականի հուլիսի 2-ը Բահրեյնում եղել է Ռուսաստանի Դաշնության արտակարգ և լիազոր դեսպան։
1998 թվականից մինչև 1999 թվականը եղել է Ռուսաստանի Դաշնության արտաքին գործերի նախարարության հատուկ հանձնարարականների դեսպան։
1999 թվականի սեպտեմբերի 3-ից մինչև 2000 թվականի օգոստոսի 8-ը Ռուսաստանի Դաշնության նախագահի լիազոր ներկայացուցիչն էր Մոլդովայի Հանրապետության Մերձդնեստրի տարածաշրջանում զինված հակամարտության կարգավորման Միացյալ Վերահսկիչ հանձնաժողովում։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի սեպտեմբերի 17)
1-ին դասի արտակարգ և լիազոր դեսպանորդ (1995 թվականի նոյեմբերի 11)
Արտակարգ և լիազոր դեսպան (2004 թվականի սեպտեմբերի 28)


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Մելիսա Սյոզեն

Մելիսա Սյոզեն (թուրքերեն՝ Melisa Sözen, հուլիսի 6, 1985(1985-07-06), Ստամբուլ, Թուրքիա), թուրք դերասանուհի։ Հանդիսատեսին առավել շատ հայտնի է «Հոյակապ դար» հեռուստասերիալից։


== Կենսագրություն ==
Մանկուց հետաքրքրություն է ունեցել արվեստի նկատմամբ և նկարահանվել է տարբեր գովազդային հոլովակներում, խաղացել է թատրոնում։ Մելիսան զբաղվում է նկարչությամբ և լուսանկարչությամբ, կինոյում նա նկարահանվում է 1997 թվականից։ Մելիսան հայտնի դարձավ «Եթե ես ամպ դառնայի», «Դանակի բերանը» սերիալներում հաջողությամբ նկարահանվելուց հետո։ Համաշխարհային ճանաչում դերասանուհուն բերեց խորվաթուհի Նորայի դերը (Էֆսուն-խաթուն)՝ «Հրաշալի հարյուրամյակ» սերիալում։
2014 թվականին նա Ձմեռային քնափություն ֆիլմում խաղացել է գլխավոր դերերից մեկը, որը Կաննի կինոփառատոնում արժանացել է «Ոսկյա արմավենու ճյուղ» մրցանակին։ 2015 թվականին այս դերի համար Լավագույն դերասանուհի անվանակարգում ստացել է «SIYAD Turkish Film Critics Association Award» մրցանակը։


== Անձնական կյանք ==
2013 թվականի հուլիսի 31-ին Մելիսան ամուսնացել էր դերասան Ալիջան Յուջեսոյի հետ, 2014 թվականի փետրվարի 19-ին ամուսինները բաժանվել են։ 2014 թվականի կեսերից Մելիսան հանդիպում է երգիչ Խարուն Թեքինի հետ։


== Ֆիլմագրություն ==


== Ծանոթագրություններ ==
Իվաշևո (գյուղ, Նոգինսկի շրջան)

Անվան այլ կիրառումների համար տե՛ս՝ ԻվաշևոԻվաշևո (ռուս.՝ Ивашево), գյուղ Ռուսաստանի, Մոսկվայի մարզի Նոգինսկի շրջանի կազմում։
Բնակչությունը 2005 թվականին գրանցված տվյալներով կազմում էր 130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդուլինդի

Աբդուլինդի, գյուղ Արևմտյան Հայաստանում, Էրզրումի գավառում` հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սվուշ

Սվուշ (անգլ.՝ Swoosh) —  Nike արտադրության սպորտային կոշիկների և հագուստեղենի խորհրդանշան։ Այն աշխարհում ամենաշատ ճանաչված խորհրդանշանն է։


== Պատմություն ==
«Սվուշ» խորհրդանշանը ստեղծվել է 1971 թվականին Պորտլենդսկի համալսարանի ուսանող դիզայներ Քերոլին Դեվիդսոնի կողմից։ Նա ծանոթացել էր Ֆիլ Նայթի հետ, երբ այնտեղ դասավանդում էր հաշվապահություն և սկզբում զբաղվում էր իր Blue Ribbon Sports (BRS) ընկերությունում որպես ազատ աշխատակից։ «Սվուշն» ստեղծվեց այն պահին, երբ Քերոլինը բարկացած հերթական անհաջող փորձեր էր անում՝ ստեղծելու «նոր» ու «թարմ» խորհրդանշան և թղթի վրա խազի պես քաշեց այդ սուրանկյուն նշումը։ 1964 թվականից՝ իր հիմնադրման օրվանից ի վեր յոթ տարվա ընթացքում, BRS ընկերությունը ներմուծել է վազքակոշիկներ Onitsuka Tiger անվամբ։  1971 թվականին ընկերությունը որոշեց թողարկել իր սեփական բրենդը Nike անվանումով։ Դեվիդսոնն ընդունեց Նայթի առաջարկը զբաղվել նոր բրենդի ձևավորմամբ։ Ապագա խորհրդանշանի համար Նայթը կարևորեց  հարաճունությունը, ընդգծվածությունը կոշիկների վրա և տարբերությունը այլ հայտնի բրենդներից։
1971 թվականի գարնանը Դեվիդսոնը Նայթին և BRS-ի մյուս ղեկավարներին ներկայացրեց  խորհրդանշանների մի շարք, և վերջին հաշվով նրանք ընտրեցին այն խորհրդանշանը, որն այսօր մեզ հայտնի «սվուշ»-ն է։ Դեվիդսոնն իր աշխատանքից տրամադրեց երեսունհինգ դոլար։ 1983 թվականին  Նայթը Դեվիդսոնին նվիրեց ադամանդե մատանի՝ «սվուշ» խորհրդանշանի տեսքով, և Nike-ի հինգ հարյուր զեղչի ծրար՝ որպես շնորհակալություն։
«Սվուշ» անվանումը հիշեցնում է մեծ արագությամբ սլացող քամու սուլոց․ այն դարձավ արագ ու անընդհատ շարժման խորհրդանշան։ Ինչ վերաբերում է խորհրդանշանի անցած ճանապարհին, Քերոլին Դեվիդսոնը վկայում է, որ նշանի գիծը պատկերում է Նիկ աստվածուհու  աստվածուհու թևը՝ որպես նվեր այս բրենդին։ Անվան գաղափարը պատկանում է Նայթի գործընկեր Ջեֆ Ջոնսոնին ․ նրան երազում երևացել է Նիկ աստվածուհին։  Հին Հունաստանում Նիկ աստվածուհին խորհրդանշել է հաղթանակը և հովանավորել է մարզիկներին։
«Սվուշ» մակնիշով առաջին վազքակոշիկները ներկայացվեցին 1972 թվականին  Օրեգոն նահանգի Յուջին քաղաքում  կազմակերպվող օլիմպիական խաղերի թեթև ատլետիկայի ծամանակ, երբ անց էին կացվում ընտրող մրցություններ։  Nike ընկերությունը մինչև հիմա շարունակում է լայնորեն կիրառել այս խորհրդանշանը։


== Ծանոթագրություններ ==
Լա Պոմա (դեպարտամենտ)

Լա Պոմա (իսպ.՝ Departamento de La Poma), դեպարտամենտ Արգենտինայում, Սալտա պրովինցիայի կազմում։ Տարածքը՝ 4447 կմ2։ Բնակչությունը՝ 1700 մարդ։ Բնակչության խտությունը՝ 0,4 մարդ/կմ2։
Վարչական կենտրոնը Լա Պոման է։
Դեպարտամենտը սահմանակից է՝

հյուսիսում Խուխույ պրովինցիային,
արևելքում՝ Ռոսարիո-դե-Լերմա դեպարտամենտին,
հարավում Կաչի դեպարտամենտին,
արևմուտքում Լոս-Անդես դեպարտամենտին։


== Խոշորագույն բնակավայրեր ==
(5280) Էնդրյուբեկեր

(5280) Էնդրյուբեկեր (անգլ.՝ Andrewbecker), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 11-ին Սելինա Միկոլայչեկի և Ռոբերտ Քոկերի կողմից Պալոմարում։
Միջին հեռավորությունը Արեգակից կազմում է 2,58787 ա. մ., առավելագույնը մոտենում է 2,0464 ա. մ. հեռավորության վրա և հեռանում 3,1294 ա. մ.։ Արեգակի շուրջ մեկ ամբողջական պտույտ է կատարում 1520,59 երկրային օրվա ընթացքում, իր ուղեծրով շարժվելով միջինում 0,23675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5280) Էնդրյուբեկեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաչյա Ասատրյան

Հրաչյա Մանվելի Ասատրյան (ապրիլի 14, 1952(1952-04-14), Երևան, Հայկական ԽՍՀ, ԽՍՀՄ), Ֆիզիկոս-տեսաբան։ Ֆիզմաթ գիտությունների դոկտոր (1990)։
Լեզվաբան Մանվել Ասատրյանի որդին։


== Կենսագրություն ==
1974 թվականին ավարտել է Երևանի պետական համալսարանը։ 1977 թվականից աշխատում է Երևանի ֆիզիկայի ինստիտուտում, 1992-1994 թվականներին եղել է փոխտնօրեն, 1997-1998 թվականներին՝ ՀՀ գիտության և կրթության փոխնախարար, 2001 թվականից՝ ԵՖԻ տնօրեն։


== Գործունեություն ==
Աշխատանքները վերաբերում են տարրական մասնիկների ֆիզիկային, b-մեզոնների հազվագյուտ տրոհումներին, տարրական մասնիկների գերհամաչափությանը, Հիգսի մասնիկներին, մեծ միավորման տեսություններին, քվանտային քրոմոդինամիկային։


== Երկեր ==
Нарушение симметрий и свойства частиц в теориях объединения. Тип работы: Автореф. дис... д-ра физ.-мат. наук. Специальность: 01.04.02. Выходные данные,  Ереван, 1990.
Ренормгрупповые исследования масс тяжелых кварков и хиггсовских бозонов. Г. М. Асатрян, А. Н. Иоаннисян, С. Г. Матинян, 28 с. граф. 20 см, Ереван М. ЦНИИ информ. и техн.-экон. исслед. по атом. науке и технике 1990.
Редкие распады B-мезона в SU(2)lхSU(2)rхU(1)-модели. Г. М. Асатрян, А. Н. Иоаннисян, 13 с. ил. 21 см, Ереван [М.] ЦНИИ информ. и техн.-экон. исслед. по атом. науке и технике 1989.
О спин-четности Е (1420)-мезона , 16 c. граф. 21 см., Ереван ЕФИ 1977.
Нарушение симметрии в теории : [Перевод]. Г. М. Асатрян, 17 с. диагр. 20 см, Ереван ЦНИИ информ. и техн.-экон. исслед. по атом. науке и технике, М. 1987.
Модель суперобъединения SO (10). Г. М. Асатрян, А. Н. Иоаннисян, 19 с. ил. 20 см, Ереван ЦНИИ информ. и техн.-экон. исслед. по атом. науке и технике, М. 1986.
Массы нейтрино в лево-право симметричных моделях. Г. М. Асатрян, А. Н. Иоаниссян, 13 с. ил. 20 см, Ереван [М.] ЦНИИ информ. и техн.-экон. исслед. по атом. науке и технике 1989.
Массы и смешивания нейтрино в SO(10) - модели. Г. М. Асатрян, З. Г. Бережиани, А. Н. Иоаннисян, 14 с. граф. 20 см, Ереван М. ЦНИИ информ. и техн.-экон. исслед. по атом. науке и технике 1988.
Массы и смешивания кварков в SO(&10) модели: [Перевод]. Г. М. Асарян, 21,[1] с. граф. 20 см, Ереван М. ЦНИИ информ. и техн.-экон. исслед. по атом. науке и технике 1988.


== Ծանոթագրություններ ==
Ադելշլագ

Ադելշլագ (գերմ.՝ Adelschlag), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Այխշտետ շրջանի կազմում։ Բնակչությունը կազմում է 2784 մարդ (ըստ 2010 թվականի դեկտեմբերի 31-ի)։ Տարածքը կազմում է 51,98 կմ²։ Պաշտոնական կոդ՝ 09 1 76 111։
Կոմունան ստորաբաժանվում է 4 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-07-18 at the Wayback Machine. (գերմ.)
Հայաստանի Հանրապետության ոստիկանություն

Հայաստանի Հանրապետության ոստիկանություն, Հայաստանի Ներքին գործերի նախարարության մաս կազմող կառույց։ Հայաստանի ոստիկանությունը ներքին գործերի պետական կառավարման լիազորված մարմնի համակարգում գործող մարմին է, որի պարտականությունն է հանցավոր և հակաիրավական այլ ոտնձգություններից պաշտպանել մարդու կյանքն ու առողջությունը, ինչպես նաև այլ իրավունքներն ու ազատությունները, սեփականությունը, հասարակության ու պետության շահերը։
Հայաստանի ոստիկանությունն իրականացնում է հանրապետության տարածքում ներքին գործերի մարմինների օպերատիվ-հետախուզական և փորձաքրեագիտական գործունեության կազմակերպումը, ՀՀ օրենսդրությամբ ներքին գործերի մարմինների քննչական ստորաբաժանումների անմիջական կառավարումը։


== Կառուցվածք ==


=== Ղեկավարություն ===
Ներքին գործերի նախարարի տեղակալ - ոստիկանության պետը` Արամ Հովհաննիսյանն է, տեղակալներն են Վարդան Մովսիսյանը, Արթուր Մարտիրոսյանը, Արա Ֆիդանյանը։ Տեղակալ-ներքին զորքերի հրամանատար՝ Հայկ Բաբայան։


== Տես նաև ==
Ոստիկանության աշխատողի օր (Հայաստան)
Հայաստանի Հանրապետության ոստիկանության զորքեր


== Արտաքին հղումներ ==
Պաշտոնական կայք
Կանո (այլ կիրառումներ)

Կանո, կարող է վերաբերել՝

Կանո - կոմունա Իտալիայում, գտնվում է Լոմբարդիա մարզում, ենթակա է Կոմո գավառին
Կանո - կոմունա Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում
(5012) Եվրիմեդոն

(5012) Էվրիմեդոն (անգլ.՝ Eurymedon), աստերոիդ Յուպիտերի տրոյացիներից։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,271359 ա. մ., առավելագույնը մոտենում է 4,8201 ա. մ. հեռավորության վրա և հեռանում 5,7226 ա. մ.։ Արեգակի շուրջ մեկ ամբողջական պտույտ է կատարում 4420,61 երկրային օրվա ընթացքում, իր ուղեծրով շարժվելով միջինում 0,081437 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5° անկյուն։


== Անվանում ==
Աստերոիդն անվանվել է Իլիականի հերսներից մեկի անունով․ Էվրիմեդոնը Փիլոսի արքա Նեստորի զինակիրն էր Տրոյական պատերազմի ժամանակ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5012) Էվրիմեդոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միլիմետրական ալիքներ

Միլիմետրական ալիքներ 1—10 մմ ալիքի երկարության էլեկտրամագնիսական տատանումներ։ Կրող մեծ հաճախականության (30—300 Գհց) շնորհիվ միլիմետրական ալիքների օգտագործումը հնարավորություն է տալիս խիստ մեծացնել հաղորդման ինֆորմացիոն տարողությունը։ Միլիմետրական ալիքների ուղղագիծ տարածման պատճառով նրանցով ռադիոկապ կարելի է ապահովել միայն ուղիղ տեսանելիության սահմաններում։ Միլիմետրական ալիքներով մեծ տարածությունների վրա կայուն կապ ապահովելու համար օգտվում են ռադիոռելեային գծերով հաղորդման սկզբունքից։ Մթնոլորտի բացասական ազդեցությունը ալիքների տարածման, վրա վերացնելու համար կարելի է միլիմետրական ալիքներ հաղորդել չոր ազոտով լցված մետաղական խողովակներով՝ ալիքտարներով, քանի որ ազոտը, ի տարբերություն թթվածնի և ջրային գոլորշիների, միլիմետրական ալիքներ չի կլանում։ Մարումը չափազանց փոքր է լինում (1 դբ/կմ), երբ միլիմետրական ալիքները հաղորդվում են պարուրաձև․ ալիքատարներով՝ TE01 տիպի ալիքով։ Միլիմետրական ալիքների կարևոր առանձնահատկություններից մեկն էլ այն է, որ համեմատաբար փոքր չափերի անտենայով հնարավոր է ճառագայթումը կենտրոնացնել շատ նեղ փնջում և զգալի մեծացնել ուղղորդվածությունը։ Այս սկզբունքով կառուցված ռադիոլոկատորները կարող են հայտնաբերել փոքր չափերի օբյեկտներ և որոշել նրանց տարածական կոորդինատները։ Միլիմետրական ալիքներն օգտագործվում են ոչ միայն ռադիոտեխնիկական նպատակներով, այլև ֆիզիկայի ու տեխնիկայի տարբեր բնագավառներում, ինչպես նաև աստղագիտության, բժշկության մեջ։
Օշտորմա

Օշտորմա (ռուս.՝ Ошторма), գետ Ռուսաստանում, հոսում է Կիրովի մարզում Յարանսկի և Պիժանսկի շրջաներում։ Գետաբերանը տեղակայված է Վյատկի գետի աջ ափին՝ 101 կմ հեռավորության վրա։ Գետի երկարությունը 36 կմ է։

Ջրային օբյեկտի, պետական ջրային գրանցման կոդը - 10010300512111100040388
Հիդրոլոգիական ուսումնասիրությունների կոդը - 111104038
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1
Արմենական երիտասարդական շարժում

Արմենական երիտասարդական շարժում, Ռամկավար ազատական կուսակցության երիտասարդական կազմակերպություն։ Հիմնվել է 1982 թվականին, Կալիֆոռնիայում։ Նպատակն է հայկական պատմական հայերի ազատաագրումը, սփյուռքում հավատարիմ և օրինապահ երիտասարդներ դասաիարակելը։ Կազմակերպում է ազգային դաստիարակչական ասուլիսներ, ինքնապաշտպանության թեմային նվիրված դասընթացներ, ընկերային և մշակութային հավաքներ։ Ունի վարիչ-մարմին, մասնաճյուղեր՝ Գլենդելում, Հոլիվուդում, Սան Ֆենանղո հովտում, Փասաղենայում։
Աշխատանքային ռեսուրսների հաշվեկշիռ

Աշխատանքային ռեսուրսների հաշվեկշիռ, ցուցանիշների համակարգ, որ բնութագրում է աշխատուժի առկայությունը և զբաղվածությունը, ըստ գործունեության տեսակների, ինչպես նաև բացահայտում ժողովրդական տնտեսության բոլոր ճյուղերի աշխատուժի լրացուցիչ ապահովման աղբյուրները՝ տեղական ռեսուրսների հաշվին, և աշխատանքային ռեսուրսների անհրաժեշտ տեղաբաշխումը շրջանների միջև։
ԽՍՀՄ ժողովրդական տնտեսության հաշվեկշռի բաղկացուցիչ մասն է։ Աշխատանքային ռեսուրսների մեջ ընդգրկվում է ամբողջ աշխատունակ բնակչությունը (տղամարդիկ՝ 16–59, կանայք՝ 16–54 տարեկան), բացի I և II խմբի չաշխատող հաշմանդամներից և աշխատունակ տարիքի թոշակառուներից։ Աշխատանքային ռեսուրսների մեջ են ընդգրկվում նաև աշխատունակ տարիքից բարձր տարիք ունեցող և մինչև 16 տարեկան աշխատողները։ Տարբերում են հաշվետվական և պլանային աշխատանքային ռեսուրսների հաշվեկշիռներ։ Հաշվետվական հաշվեկշիռները կազմում են ԽՍՀՄ կենտվիճվարչությունը և նրա տեղական օրգանները՝ հաշվետու տարվա հունվարի 1-ի և հուլիսի 1-ի դրությամբ։ Դրանցում բնութագրվում են ժողովրդական տնտեսության ճյուղերում զբաղված աշխատողների թվի բաշխման առկա համամասնությունները։ Հաշվետվական հաշվեկշիռները կազմվում են միութենական և ինքնավար հանրապետությունների, երկրամասերի, մարզերի, վարչական շրջանների, տնտեսական շրջանների, ճյուղերի, ինչպես նաև առանձին պետական ձեռնարկությունների և կոլտնտեսությունների մասշտաբով։ Աշխատանքային ռեսուրսների պլանային հաշվեկշիռն արտացոլում է աշխատուժի սոցիալիստական ընդլայնված վերարտադրության պրոցեսը։. Այն նախատեսում է աշխատուժի անհրաժեշտ բաշխումը ժողովրդական տնտեսության առանձին ճյուղերի, երկրի շրջանների, քաղաքի ու գյուղի միջև և նյութական ու ոչ նյութական արտադրության ոլորտների աշխատուժի պահանջարկի ապահովումը։ Այդ հաշվեկշիռներում աշխատողների թիվը, ըստ ժողովրդական տնտեսության ճյուղերի, հաստատվում է աշխատանքների պլանավորված ծավալին, աշխատանքի արտադրողականության մակարդակին և ոչ նյութական արտադրության ոլորտի ճյուղերի զարգացմանը համապատասխան։
Պլանային հաշվեկշիռները բացահայտում են ժողովրդական տնտեսության ճյուղերի լրացուցիչ աշխատուժի պահանջարկը և այն բավարարելու աղբյուրները։ Դրանց հիման վրա մշակվում է լրացուցիչ աշխատուժի պահանջարկը բավարարելու պլան։ Ի տարբերություն ամբողջ երկրի աշխատանքային ռեսուրսների ամփոփ հաշվեկշռի, որի երկու մասերը ԽՍՀՄ–ում գործազրկության բացակայության պատճառով հավասար են, տարածական կտրվածքով կազմված հաշվեկշիռներում այդպիսի հավասարակշռություն կարող է չլինել։ Այդ կապակցությամբ ժողովրդական տնտեսության զարգացման պլաններում նախատեսվում է աշխատանքային ռեսուրսների վերաբաշխում երկրի շրջանների միջև։ Աճող երիտասարդության հետ միասին, ժողովրդական տնտեսության պահանջմունքները բավարարելու կարևորագույն աղբյուր է նաև տնային և անձնական օժանդակ տնտեսություններում զբաղված աշխատունակ բնակչության ներգրավումը հասարակական արտադրության մեջ։ Ամփոփ հաշվեկշռի հետ մեկտեղ կազմվում են մասնակի՝ կոլտնտեսությունների աշխատանքային ռեսուրսների, երիտասարդության, որակյալ բանվորների, մասնագետների հաշվեկշիռներ։